open-index/open-wikipedia-markdown huggingface dataset:
רבאב

[250px|ממוזער|שמאל|רבאבות במוזיאון ב[טורקיה]]
ממוזער| רבאבא משנת 1900 
**רבּאבּ** (בערבית: **ربابة**) או **רבּאבָּה**, "כינור עם מיתר אחד", "כינור הנילוס", הוא כלי מיתר עתיק, שנפוץ מן המזרח התיכון וצפון אפריקה אל אפריקה שמדרום לסהרה, אסיה ואירופה. הכלי בנוי מצוואר עץ, עליו מתוח מיתר יחיד בגרסה הפשוטה ועד שלושה מיתרים בגרסאות אחרות. בתחתיתו מכל המשמש גוף תהודה ומונח זקוף על הקרקע או בחיקו של הנגן. הנגינה בכלי מתבצעת באמצעות קשת בניצב למיתרים. מן הכלי הפשוט צמחו הלירה הביזנטינית, הרבק (rebec), הקמנצ'ה הפרסי, הקמנג'ה המרוקאי, המורין חור המונגולי, ההוקין הסיני, המסנקו האתיופי, ועוד. מנעד הכלי מוגבל ביותר, קצת למעלה מאוקטבה. 

הרבאב בנוי בשלל גרסאות, לפי המסורת והמצאי בשטח. מכל התהודה עשוי פעמים רבות מדלעת יבשה או עץ חלול, אך גוף התהודה של רבאב בדואי יכול להיות קופסת-פח. במגרב מתוח המיתר לא על צוואר דק אלא על גוף עץ מעובה חלול ולרוב מעוטר.

## הרבאב ביהדות
חוקרים רבים נוטים ליחס את הרבאב לכינור המוזכר בתנ"ך וככלי שבו נגנו הלוים בבית המקדש. הביסוסים לטענה זו הם העובדה שהרבאב הוא כלי הקשת העתיק ביותר הידוע שממנו התפתחו כלי הקשת הידועים היום. ראיה נוספת לזה היא מקור הכלי: המזרח התיכון, חבל הארץ אליו משוייכת ארץ ישראל.

## נגני רבאב

קובץ:Rebabah.jpg|בדואי מנגן ברבאבה במהלך מלחמת העולם השנייה
קובץ:Iraqi Jawza Player.png|הג'וזה (جوزه) העיראקי - רבאב בעל ארבעה מיתרים
קובץ:COLLECTIE TROPENMUSEUM Een rebabspeler TMnr 60052115.jpg|נגן רבאב אינדונזי מפורסם
קובץ:רבאב.jpg|שייח בדואי בנגב מנגן ברבאב (2017)


## קישורים חיצוניים

* אתר המוקדש לכלי
* על הכלי וכלים דומים באתר כינורות מהעולם

קטגוריה:כלי מיתר
קטגוריה:כלי נגינה מזרחיים
קטגוריה:מוזיקה ערבית
קטגוריה:כלי נגינה עתיקים
גיורגוס צבלאס

**גיורגוס צבלאס** (ביוונית: **Γεώργιος Τζαβέλλας**; נולד ב-26 בנובמבר 1987) הוא כדורגלן עבר יווני ששיחק בעמדת המגן שמאלי.

## קריירת מועדונים
צבלאס התחיל את הקריירה שלו במחלקת הנוער של דוקסה וירונאס, ובשנת  עבר לקרקירה הוא ערך את הופעת הבכורה שלו בתיקו 0-0 נגד לאריסה. בינואר  חתם בפאניוניוס, ב-13 בספטמבר 2008 הוא ערך את הופעת הבכורה שלו בניצחון 0–1 נגד פאנסרייקוס. ב-7 בדצמבר 2008 הוא הבקיע את שער הבכורה שלו במועדון בתיקו 1-1 נגד לאריסה. במהלך העונה הראשונה שלו במועדון הוא הבקיע 2 שערים ב-17 משחקים.

ב-3 ביוני 2010, הוא חתם באיינטרכט פרנקפורט לשלוש שנים תמורת 1.2 מיליון אירו. עם הגעתו הוא הפך עד מהרה לחלק חשוב בהרכב של הקבוצה. ב-12 במרץ 2011, צבלאס הבקיע את השער הראשון שלו במועדון נגד שאלקה 04. השער נכבש ממרחק של 73 מ', ובכך צבלאס שבר את שיא ההבקעה מהמרחק הגדול ביותר אי פעם בליגה. ב-8 באפריל 2011, צבלאס סבל מקריעה חלקית של הרצועה הצולבת, ובכך סיים את העונה. בסיום העונה ירד עם המועדון לליגה השנייה.

ב-31 בינואר 2012, צבלאס חתם במונקו שאז שיחקה בליגה השנייה בצרפת. בסיום עונת  עלה עם המועדון בחזרה לליגה הראשונה.

ב-2 בספטמבר 2013, הוא חתם ל-4 שנים בפאוק סלוניקי ב-14 בספטמבר 2013 הוא ערך את הופעת הבכורה שלו בליגה נגד וריה. הוא הבקיע את שער הבכורה שלו בתיקו 1-1 נגד אטרומיטוס. ב-19 בספטמבר 2013, הוא ערך את הופעת הבכורה שלו בליגה האירופית בניצחון 1–2 נגד שחטר קראגנדי. ב-9 במרץ 2014 הוא הבקיע את שער הניצחון נגד אולימפיאקוס.

ב-21 בינואר 2017 חתם באלניהספור מליגת העל הטורקית לשנתיים וחצי.

## קריירה בינלאומית
ב-15 בנובמבר 2009 זומן לראשונה לסגל נבחרת יוון לקראת המשחק השני נגד  במסגרת פלייאוף מוקדמות מונדיאל 2010. הוא אף זומן לסגל המורחב לקראת מונדיאל 2010, אך לא נכלל בסגל הסופי. ב-7 בספטמבר 2010 הוא ערך את הופעת הבכורה שלו בנבחרת נגד  במסגרת מוקדמות יורו 2012. צבלאס נכלל בסגל הנבחרת לקראת יורו 2012 ומונדיאל 2014.

## קישורים חיצוניים

קטגוריה:כדורגלנים יוונים
קטגוריה:מגני כדורגל יוונים
קטגוריה:בלמי כדורגל יוונים
קטגוריה:אתונה: כדורגלנים
קטגוריה:כדורגלני קרקירה
קטגוריה:כדורגלני פאניוניוס
קטגוריה:כדורגלני איינטרכט פרנקפורט
קטגוריה:כדורגלני מונקו
קטגוריה:כדורגלני פאוק סלוניקי
קטגוריה:כדורגלני אלניהספור
קטגוריה:כדורגלני א.א.ק. אתונה
קטגוריה:כדורגלני אטרומיטוס
קטגוריה:כדורגלני נבחרת יוון
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:ספורטאים יוונים בגרמניה
קטגוריה:ספורטאים יוונים בצרפת
קטגוריה:ספורטאים זרים בטורקיה
קטגוריה:יוונים שנולדו ב-1987
גבע (יישוב מקראי)

**גֶּבַע** (נודע גם כ**גֶבַע בִּנְיָמִן**, כדי להבחינה מערים נוספות באותו השם) היא עיר מקראית בנחלת שבט בנימין המוזכרת מספר פעמים בתנ"ך. העיר מזוהה עם הכפר הפלסטיני ג'בע הנמצא צפונית לירושלים, ומשמר את שמה העברי הקדום של העיר. הכפר ג'בע שוכן מצידו הדרומי של נחל מכמש, כאשר מצידו האחר נמצא הכפר מוח'אמס, המשמר את שמה של מכמש המקראית. צפונית לכפר א-ראם, המזוהה עם רמה המקראית. בשנת 1984 נוסדה ההתנחלות גבע בנימין (אדם) בסמוך לכפר ג'בע, כך ששני היישובים, הישראלי והפלסטיני, משמרים את שם היישוב הישראלי הקדום. יש להבחין בין גבע בנימין לבין העיר המקראית גבעת שאול (ידועה גם כגבעה או גבעת בנימין), עירו המרכזית של שבט בנימין ובירתו של שאול המלך, המזוהה כיום עם תל אל-פול, תל הסמוך לפסגת זאב.250px|ממוזער|שמאל|הריסות גבע בנימין, כפי שתועדו בשנת 1881.

## אזכורים לאורך התנ"ך
בספר יהושע, העיר נזכרת כאחת מארבע ערי נחלת שבט בנימין שניתנו לכוהנים.  בספר שופטים מוזכרת העיר בסיפור פילגש בגבעה אך ניתן לטעון שהכוונה היא לעיר גבעה ולא לגבע. בספר שמואל א' גבע בנימין מוזכרת כמיקומו של נציב הפלשתים. לאחר ששאול כובש את גבע הוא ממקם בה את מפקדתו וממנה יוצא יהונתן בנו לתקוף את מחנה הפלשתים. בספר ישעיהו נזכרת העיר במסע סנחריב, בין מכמש ורמה. גבע בנימין נזכרת במספר מקומות נוספים בתנ"ך, בין השאר כעיר שאסא מלך יהודה ביצר, כגבול ממלכת יאשיהו בצפון וכאחת הערים שיישבו שבי ציון בשובם מבבל, אך גם במקומות אלו יש הטוענים שהכוונה היא לגבעה ולא לגבע.  כמו כן היא נזכרת בנבואה האחרונה בספר זכריה.

## קישורים חיצוניים
* 
## הערות שוליים

קטגוריה:קצרמר ארכאולוגיה
קטגוריה:יישובי המקרא
קטגוריה:נחלת שבט בנימין
קטגוריה:ערי הכהנים
קטגוריה:גבע בנימין
פסק דין זיבוטפסקי נגד קלינטון

**פסק דין זיבוטפסקי נגד קלינטון** (באנגלית: *Zivotofsky v. Clinton*) היא החלטת בית המשפט העליון של ארצות הברית משנת 2012, שבה קבע בית המשפט כי מחלוקת על תקנות בדבר דרכונים אינה שאלה פוליטית, ולכן שפיטה. החלטה זו סללה את הדרך לפסילת חוק של הקונגרס ב-2013, לאחר שנקבע כי החוק הפר את הסמכות הבלעדית של נשיא ארצות הברית בענייני הכרה דיפלומטית.

## השתלשלות הפרשה
ב-2002 העביר הקונגרס האמריקני חוק המורה למזכיר המדינה לרשום בדרכון "ישראל" בתור מקום הולדתו של מי שנולד בירושלים. לאחר החלת החוק, נולד בירושלים מנחם בנימין זיבוטפסקי, בנו של ארי צבי זיבוטפסקי ולו אזרחות אמריקנית. הוריו ביקשו שבדרכונו האמריקאי יהיה כתוב: "ישראל", ולא "ירושלים" - ללא ציון מדינה (כפי שנהגו קודם לכן), כמקום הולדתו. מחלקת המדינה דחתה בקשה זו עקב מדיניות ארוכת שנים של אי נקיטת עמדה בדבר מעמדה המדיני של ירושלים. ההורים פנו לערכאות. בית המשפט קבע כי זיבוטפסקי יוכל לשים למבחן בית המשפט את החוקתיות של חוק הקונגרס משנת 2002. צעד משפטי זה ננקט אל מול התנגדותה של מחלקת המדינה שטענה כי עניינים של מדיניות חוץ הם בעלי אופי פוליטי ובכך אינם שפיטים בבתי המשפט.

ביולי 2013, קבע בית המשפט לערעורים כי החוק מהווה פגיעה בלתי חוקתית בסמכויות ההכרה הדיפלומטית של הנשיא. 

בעקבות זאת העניק בית המשפט העליון ב-21 באפריל 2014 צו עיון מחדש לעתירה של זיבוטפסקי (כלומר הוא מקבל את עתירתו של זיבוטפסקי לדון בתיק), כשהתיק עתה נקרא "זיבוטפסקי נגד קרי". ב-8 ביוני 2015, פסל בית המשפט העליון את חוק הקונגרס משנת 2002 ברוב של 6-3, כשהוא קובע כי הקונגרס חרג מסמכויותיו בחקיקת חוק זה, וכי סמכויות ההכרה הדיפלומטית בריבונות ממשלה זרה (במקרה זה על ירושלים), כפי שהוא מתבטא ברישום בדרכון, הם בסמכותו הבלעדית של הנשיא (האחראי על מחלקת המדינה שרושמת את הדרכון).

## שינוי המדיניות
ב-29 באוקטובר 2020 הודיעה מחלקת המדינה של ארצות הברית כי ניתן לכתוב בדרכונם של אזרחי ארצות הברית שנולדו בירושלים את ישראל בסעיף "ארץ הלידה". מיד לאחר הודעה זו קיבל מנחם זיבוטפסקי משגריר ארצות הברית בישראל, דייוויד פרידמן, דרכון אמריקאי ובו בסעיף 'ארץ הלידה' נכתב "ישראל".

## הערות שוליים

קטגוריה:בית המשפט העליון של ארצות הברית: פסקי דין
קטגוריה:יחסי ארצות הברית – ישראל
קטגוריה:ירושלים: היסטוריה
קטגוריה:2012 בארצות הברית
יוסף לונץ

**יוסף לונץ** (**"לונצי"**; 25 בדצמבר 1935 – 13 בפברואר 1983) היה קצין צה"ל בדרגת תת-אלוף, כיהן כראש המנהל האזרחי ברצועת עזה.

## ביוגרפיה
לונץ נולד בחיפה, בנם של מרים ומשה. למד בתיכון "חוגים" בעיר. באוגוסט 1953 התגייס במסגרת גרעין נח"ל של תנועת הצופים העבריים, שירת כקצין חי"ר ולחם במלחמת סיני. לאחר מכן השתחרר מהשירות הסדיר והצטרף להכשרה בראש הנקרה. סיים תואר ראשון ושני בלימודי המזרח התיכון בחוג להיסטוריה של המזרח התיכון ואפריקה באוניברסיטה העברית בירושלים. ב-1962 נשלח מטעם צה"ל כיועץ לאתיופיה בה שהה במשך כשנה וחצי. לאחר מכן המשיך בשליחויות ברחבי העולם מטעם משרד הביטחון. בשירות המילואים פיקד על הסיירת של חטיבת ירושלים. במלחמת ששת הימים לחם ונפצע בהיתקלות באזור לטרון. לאחר המלחמה שימש כמושל צבאי במרחב שלמה. ב-1969 היה חבר במשלחת הישראלית לאימון צבאי של הכורדים בעיראק.

במלחמת ההתשה התנדב לשרת במילואים כקצין מנוסה ("נמר") ולפקד על מעוז בקו בר-לב. במלחמת יום הכיפורים שימש מפקד גדוד בגזרה המצרית.

ב-1976 חזר לשירות הקבע ומונה למפקד נפת טולכרם ולאחר מכן שירת כמפקד נפת רמאללה ומפקד נפת שכם. שימש מדריך במכללה הבין-זרועית לפיקוד ולמטה. בספטמבר 1981 מונה לראש המנהל האזרחי ברצועת עזה, תפקיד בו שירת עד פטירתו ממחלה בפברואר 1983.

## הנצחה
על שמו הוקם מצפה בהר כביר הסמוך ליישוב אלון מורה, ובהר ארבל. נטמן בבית הקברות הצבאי קריית שאול.

## לקריאה נוספת
* בתוך: **התנועה הלאומית הפלסטינית: מעימות להשלמה?** (עורכים: משה מעוז וב"ז קדר), משרד הביטחון 1996: משה מעוז, לונצי והעימות היהודי־פלסטיני, עמ' 11–12; יוסף לונץ, שורשיה ומקורותיה של התנועה הלאומית הערבית בארץ ישראל ערב מלחמת העולם הראשונה, עמ' 27–51; יוסף לונץ, המגעים הדיפלומטיים בין התנועה הציונית והתנועה הערבית הלאומית עם סיום מלחמת העולם הראשונה (1962), עמ' 61–79; שיח חברים על לונצי, עמ' 411–423.

## קישורים חיצוניים

* 
* 
* 

## הערות שוליים

קטגוריה:מושלי רצועת עזה
קטגוריה:תתי-אלופים בצה"ל
קטגוריה:חיילי חיל הרגלים במלחמת סיני
קטגוריה:חיילי חיל הרגלים במלחמת ששת הימים
קטגוריה:מפקדי גדודים במלחמת יום הכיפורים
קטגוריה:בוגרי תנועת הצופים בישראל
קטגוריה:בוגרי תיכון חוגים
קטגוריה:חברי גרעיני נח"ל
קטגוריה:בוגרי האוניברסיטה העברית בירושלים
קטגוריה:אישים הקבורים בבית הקברות הצבאי קריית שאול
קטגוריה:חללי צה"ל
קטגוריה:ישראלים שנולדו ב-1935
קטגוריה:ישראלים שנפטרו ב-1983
אבימי בר טובי

**אבימי בר טובי** היה אמורא ארץ ישראלי בן הדור הרביעי מתלמידיו של רבי אבהו.

בתלמוד הירושלמי מסופר על נכרית אחת שבאה לשאול שאלה את רבי אבהו והוא שלח את אבימי בר טובי לענות לה.

## קישורים חיצוניים
* 
* 

## הערות שוליים

קטגוריה:הדור הרביעי לאמוראי ארץ ישראל
קטגוריה:תלמידי רבי אבהו
דודו דגן

**דודו דגן** (נולד ב-12 באפריל 1965) הוא רופא ישראלי המשמש כראש חטיבת בתי החולים הממשלתיים במשרד הבריאות, קצין צה"ל במילואים בדרגת תת-אלוף. שימש מנכ"ל בית החולים האוניברסיטאי אסותא אשדוד וקצין רפואה ראשי (הקרפ"ר) של צה"ל.

## ביוגרפיה
דגן נולד, גדל והתחנך בקריית ביאליק. סיים לימודיו בקריית החינוך אורט קריית ביאליק בשנת 1983. דגן הוא מומחה לרפואת ילדים וטיפול נמרץ ילדים. עשה את התמחותו בבית החולים שניידר. בעל תואר שני בניהול מערכות בריאות (MHA). בוגר פיקוד ומטה והמכללה לביטחון לאומי. שירת בצה"ל במגוון תפקידי פיקוד בחיל הרפואה בהם רופא גדוד צבר וקצין הרפואה של חטיבת גבעתי, רופא סיירת מטכ"ל, קצין הרפואה של אוגדת עזה, סגן מפקד קצין הרפואה של פיקוד הצפון ומפקד הרפואה של פיקוד המרכז. שימש סגן קצין רפואה ראשי ובמהלך כהונתו בתפקיד זה עמד בראש המשלחות הרפואיות לבולגריה ב-2012 בעקבות הפיגוע באוטובוס בנמל התעופה בורגס, וב-2013 לפיליפינים בעקבות פגיעת סופת הטייפון "האיאן".

בנובמבר 2014 מונה לקצין רפואה ראשי, כיהן בתפקיד עד אוגוסט 2017. לאחר פרישתו מצה"ל התמנה למנכ"ל בית החולים האוניברסיטאי אסותא אשדוד, אך כעבור כ-10 חודשים הודיע על פרישתו מהתפקיד מסיבות אישיות.

בנובמבר 2020 מונה כראש חטיבת בתי החולים הממשלתיים לאחר התפטרותו של ד"ר ארז און מהתפקיד.

## חיים אישיים
נשוי ליאנה, אחות מיילדת במקצועה ואב לשני בנים.

## קישורים חיצוניים

## הערות שוליים

קטגוריה:תתי-אלופים בחיל הרפואה
קטגוריה:בוגרי אורט קריית ביאליק
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:לוחמי סיירת מטכ"ל
קטגוריה:רופאי ילדים ישראלים
קטגוריה:קציני רפואה ראשיים
קטגוריה:רופאי ילדים יהודים
קטגוריה:מנהלי בתי חולים בישראל
קטגוריה:סגל בית החולים האוניברסיטאי אסותא אשדוד
קטגוריה:ישראלים שנולדו ב-1965
נתן בורג'יל

הרב **נתן בורג'יל** (בערך ת"פ, 1720 - חשוון תקנ"ב, 1791) היה מגדולי רבני תוניסיה בזמנו, אב"ד תוניס וראש רבני תוניסיה, מחבר הספר "חק נתן" על סדר קדשים.

## ביוגרפיה
נולד בתוניס לרבי אברהם. למד אצל רבי אברהם טייב ("באבא סידי"), רבי יצחק לומברוזו ה"זרע יצחק", ורבי מסעוד רפאל אלפאסי ה"משחא דרבותא". בגיל 18 מונה על ידי רבו רבי מסעוד, לכהן כדיין בתוניס.

בשנת תקל"ד קיבל יחד עם רבי יוסף הכהן טנוג'י ורבי יוסף זרקא ("עוד יוסף חי"), את פני החיד"א במסע השליחות. החיד"א התפעל ממנו ובשם הגדולים הוא מתארו "עיר וקדיש, יחיד ומיוחד שברבני תוניס".

בשנת תקמ"ו מונה לכהן כאב"ד בתוניס.

בהקדמתו לספרו הוא כתב שסבל מייסורים רבים. כך גם בהסכמתו לספרו של בנו רבי אליהו חי, "מגדנות נתן", הוא כותב שאיבד ילדים.

בשנת תקמ"ח עלה לירושלים ומינה על מקומו את רבי שלמה בן רבי מסעוד אלפאסי, ה"כרוב ממשח". בספר "מעשה נסים" מופיעים סיפורי מופת על כך שנפל לחולי והתרפא על ידי מעשה נסים של רבו רבי מסעוד, ועל כך שבמהלך עלייתו לארץ ישראל, ספינתו חישבה להיטבע ונפער בה חור, ובכוחו שקטה הסערה ונסתם החור, ובעקבות כך התגיירו מלחי הספינה.

הוא שהה בירושלים 4 שנים עד פטירתו ונקבר בהר הזיתים.

תלמידו רבי עוזיאל אלחייאק כיהן ברבנות בתוניס.

בניו היו רבי אליהו חי ורבי אברהם חיים. חתניו היו רבי דוד טייב דיין בתוניס, רבי יהודה שמאמה והשלישי שמו אינו ידוע. נכדו, רבי נתן בורג'יל (השני), כיהן אף הוא כרב הראשי בתוניס.

## ספרו
ספרו חוק נתן הוא אחד מספרי היסוד לסדר קדשים. בספר חידושים והערות על סדר קדשים ועוד מסכתות שונות. בנוסף נדפסו בספר מעט חידושים על פירוש רבי אליהו מזרחי על התורה, חידושים על הרמב"ם, על הפרי חדש ועל הקרבן אהרן. הספר נדפס לראשונה בליוורנו תקל"ו-תקל"ח, יחד עם ספרו של בנו מגדנות נתן.

חלק מהערותיו הוכנסו לדפוס וילנה.

עדנה הייתה לספר כשחפץ חיים הדפיס את "אספת זקנים" ובו ארבעה פירושי אחרונים לסדר קדשים, ובהם הספר חק נתן. הספר נדפס בימינו במהדורות המורחבות של התלמוד של מהדורת עוז והדר.

## לקריאה נוספת
*הרב ישכר בעריש וייס, עלים לתרופה, פרשת נח, תשע"ה.

## קישורים חיצוניים
* כרטיס הקבר של ר' נתן בורג'יל, אתר הר הזיתים.

## הערות שוליים

קטגוריה:תוניס: רבנים
קטגוריה:אנשי עליות קדומות לארץ ישראל
קטגוריה:ירושלים: רבנים
קטגוריה:יהודים הקבורים בהר הזיתים: חלקת הספרדים
קטגוריה:רבנים ראשיים לתוניסיה
קטגוריה:מחברים שפירושיהם נדפסו בש"ס וילנא
קטגוריה:עולים לארץ ישראל במאה ה-18
קטגוריה:ילידי 1750
קטגוריה:נפטרים ב-1791
גדליה בן-דור

**גדליה בנדור** (נולד ב-1 במאי 1945) הוא קצין צה"ל במילואים בדרגת אלוף-משנה אשר פיקד על סיירת אגוז ועוצבת חירם.

## ביוגרפיה

עם גיוסו לצה"ל עבר הכשרה כלוחם, קורס מ"כים חי"ר וקורס קציני חי"ר. בתום קורס הקצינים הוצב כמפקד מחלקה, סגן מפקד פלוגה וכמפקד פלוגה בסיירת אגוז. בהמשך פיקד על קורס סיור בסיירת. לאחר מכן שימש כסגן מפקד הסיירת. לאחר מלחמת יום הכיפורים שימש כמפקד סיירת אגוז. בתפקידו הבא שימש כמפקד עוצבת חירם בלבנון.

## הערות שוליים

קטגוריה:חיילי צה"ל במלחמת יום הכיפורים
קטגוריה:מפקדי סיירת אגוז
קטגוריה:מפקדי עוצבת חירם
קטגוריה:אלופי-משנה בצה"ל
קטגוריה:ישראלים שנולדו ב-1945
מיינרד

**מיינרד** הוא שם פרטי ושם משפחה, ושמם של מספר מקומות ישוב בארצות הברית.

קטגוריה:שמות משפחה
קטגוריה:שמות פרטיים
תריפסאים

200px|ממוזער|שמאל|''Ponticulothrips diospyrosi'' על אצבע של אדם
**תְּרִיפְּסָאִים** (באנגלית: **Thrips**, שם מדעי: Thysanoptera) היא סדרה של חרקים קטנים מעוטרי כנפיים. חרקי התריפס ניזונים ממגוון רחב של צמחים ובעלי חיים על ידי ניקוב חריר בהם ושתיית התוכן.

מינים רבים של תריפס נחשבים למזיקים חקלאיים מפני שהם ניזונים מצומח בעל חשיבות מסחרית כמו בגידולים תירס, בצל, פלפל, תות-שדה, מלון, מלפפון, חציל, שעועית, עגבנייה ואחרים. מינים אחרים ניזונים מחרקים אחרים כגון אקריות ונחשבים מועילים. מינים נוספים ניזונים מאבקה או נבגי פטריות.
## מאפיינים
גודלן בדרך כלל זעיר עם אורך של עד מילימטר אחד ואינם מיטיבי עוּף, אם כי הם יכולים להינשא למרחקים גדולים על גבי משב רוח.

בתנאים נכונים הם יכולים להתפתח בקצב אקספוננציאלי וליצור מושבות גדולות היוצרות מטרד לבני אדם.

ברישומים מדעיים תועדו יותר מ-5,000 מינים שונים של תריפס.

מבין המינים המוכרים בישראל כמזיקים פעילים נמנים: תריפס קליפורני, תריפס הקיקיון, תריפס הפרחים המערבי, תריפס סורי, תריפס הפיקוס ותריפס הטבק.

## קישורים חיצוניים

* 

* הדברה ביולוגית לתריפס קליפורני באתר biobee

קטגוריה:בעלי חיים שתוארו ב-1836
קטגוריה:טקסונים שתוארו בידי אלכסנדר הנרי הלידיי
קטגוריה:חרקים
קטגוריה:טקסונים קיימים שהתפתחו בפרם
* תריפסאים, באתר המכון למצוות התלויות בארץ
בייגל בייגל

**בייגל בייגל** הוא מפעל ישראלי לייצור חטיפים אפויים, בבעלות של חברת יוניליוור ישראל.

## היסטוריה

משפחת בייגל היא משפחת אופים יהודית שהחלה לייצר מוצרי בייגלה ב-1880, בעיירה סמוכה לקרקוב בפולין. שם המשפחה "בייגל" נקבע על פי משלח היד של בני המשפחה, כמקובל באותה תקופה.

בשנת 1933 עלתה משפחת בייגל לארץ ופתחה שתי מאפיות – בתל אביב וברמת גן. המאפיה ייצרה מגוון של מוצרים אפויים.

בשנות החמישים המוקדמות הוקם מפעל גדול של החברה שנועד לספק כמות גבוה יותר של מוצרים. באותו זמן, החברה החלה לספק את החטיף המלוח הישראלי הראשון אשר היה מבוסס על כעכים קטנים ופריכים. כעכים אילו ידועים כיום בשם "בייגלה" על שמו של בייגל.

בשנות ה-60, לאחר שהמפעל רכש מכונות חדישות, נזנח ייצור הבייגלה בשיטה הידנית של "נחשי בצק" והחל הייצור האוטומטי. עם השנים נוספו מוצרים רבים אחרים בצורות שונות למאפייה.
בשנת 2000 רכשה יוניליוור את "תמי בסט פוד" ובכך קבלה לידיה 51% מחברת בייגל בייגל ומשפחת בייגל החזיקה ב-49% הנותרים.
בשנת 2011 השלימה יוניליוור את הרכישה של חברת בייגל בייגל באופן מלא מידי משפחת בייגל (100%).
ב-2012 קיבלה החברה מענק של 10 מיליון שקלים להקמת מפעל בצפת, במקום המפעל באזור התעשייה ברקן שנסגר.

## מוצרי בייגל בייגל
[250px|ממוזער|קופסת פח [בייגלה מלוחים של חברת ביגל (בין פרטי ישראליאנה אחרים)]]
כל מוצרי מותג בייגל בייגל הם אפויים. המוצרים:
* **בייגלה** – מיוצר במגוון של צורות: שמיניות מלח, טבעות שומשום, מקלות שומשום, ועוד.
* **נשנושים** – סדרת חטיפים אפויים באריזה אישית ומשפחתית בטעמים כמו שמנת בצל, פלאפל, ברביקיו אמריקאי, בצל, תירס וזעתר.
* **דקים דקים** – בייגלה שטוחים בטעמים שנוצרים משילובים שונים כמו שמנת ובצל, חמוץ מתוק, שומשום, פרג ונגיעות שום וגבינת צ'דר מתובלת, וכן בייגלה דקים העשויים 100% חיטה מלאה.
* **דגדג** – חטיף מלוח בצורת דגים.
* **קרקרים** – קרקרים במגוון טעמים כמו קרקרים מחיטה מלאה ופשתן, קרקר 6 דגנים וקרקר קלאסי.
* **נשנושי קרקר** – מוצר בקטגוריית קרקרים, תחליפי הלחם החטיפיים, המיוצר במספר טעמים וצורות כמו משולשי שומשום, משושה 6 דגנים, קוקטייל מלוח, ועיגולים מלוחים.
* **בייגלה חיטה מלאה** – סדרת מוצרים בטעמי מלח ושומשום העשויים חיטה מלאה.
* **שבורים**- בייגלה

## שיווק ופרסום

ב-2006, במטרה להכפיל את נתח השוק שלה עד סוף שנת 2008, יצאה חברת בייגל בייגל עם קמפיין פרסומי בהשקעה של כ-2 מיליון שקלים ועם אריזות חדשות שעוצבו על ידי פיליפ בולקיה בגריד עיצובי קבוע ואחיד לכל המוצרים.

בשנת 2012 ובתחילת שנת 2013, דורגה הפרסומת של בייגל בייגל במקום הראשון. בפרסומת מוצג נער בפולין שחושב על טעמים חדשים לבייגלה דקים דקים (קו פרסומי שהחל ב-2011). הפרסומת נוצרה על ידי משרד הפרסום באומן בר ריבנאי.

## פעילות חברתית

בשנת 2011 העמיק המותג את הקשרים שלו עם ארגון וראייטי על ידי מתן חסות ראשית לאירוע התרמה שנערך בערוץ 2. לכבוד האירוע השיקה החברה גם מוצר התרמה: בייגלה לבבות מלוחים שהוא מהדורה מוגבלת של בייגלה בצורת לבבות.

## קישורים חיצוניים
* 

## הערות שוליים

קטגוריה:יוניליוור
קטגוריה:מאפיות בישראל
קטגוריה:מאפיות כשרות
קטגוריה:ישראל: חברות שהוקמו ב-1933
אברהם אלמוג

**אברהם אלמוג** (נולד ב-17 בספטמבר 1940) הוא קצין צה"ל במילואים בדרגת תת-אלוף, פיקד על גדוד 184 במלחמת יום הכיפורים ועוטר בעיטור העוז.

## ביוגרפיה
אלמוג נולד בירושלים. הוא בנם של חיה ואליהו הרוש, סבו מצד אמו היה נגיד הקהילה היהודית בעיר צפרו שבמרוקו ועלה לארץ ישראל עם עשרות מבני קהילתו ב-1921. במהלך מלחמת העצמאות נהרגה אחותו  כשלחמה בקרב על הגנת הרובע היהודי, שניים מאחיו נלקחו לשבי בירדן לאחר נפילת הרובע. לאחר המלחמה נשלח ללימודים בקיבוץ חפציבה.

בנובמבר 1958 התגייס לצה"ל ושירת בחיל השריון. שירת כלוחם ומפקד טנק בחטיבה 7 ולאחר קורס קצינים שימש מפקד מחלקת חרמ"ש בגדוד 9, סגן מפקד פלוגה, קצין מבצעים ומפקד פלוגה בגדוד. במלחמת ששת הימים שימש קצין מבצעים בחטיבה 8, לאחר מכן פיקד על פלוגה ושירת כקצין אג"ם בחטיבה. במרץ 1969 מונה לסגן מפקד גדוד 184 בחטיבה 14 ומילא תפקיד זה במהלך מלחמת ההתשה. הוא פיקד על גדוד 184 בחטיבה 14 עד ספטמבר 1973 ומונה לקצין הדרכה במפקדת גייסות השריון בג'וליס. במלחמת יום הכיפורים היה במינוי חירום קצין אג"ם של גייסות השריון, הוא חזר ונטל פיקוד על גדוד 184 ב-10 באוקטובר, לאחר שמפקד הגדוד  נהרג בהתקפה על תעוז "טלוויזיה". אלמוג ארגן מחדש את הגדוד, והוביל אותו בלחימה בקרב השריון ב-14 באוקטובר, במבצע אבירי לב ובקרב החווה הסינית. על פועלו עוטר אלמוג בעיטור העוז.

לאחר המלחמה מונה למפקד חטיבה 265 באוגדה 440, חטיבת מילואים של טנקי שלל שהוסבו לטנקי טירן. ב-1977 מונה למפקד חטיבה 14, חטיבת שריון סדירה. בשנים 1979 עד 1981 פיקד על בית הספר לשריון. ב-1980 מונה במקביל לתפקידו בבית הספר לשריון גם כסגן מפקד גיס 479 (כסגנם של האלופים אמנון רשף ומשה בר-כוכבא) בדרגת תא"ל. בתפקידו האחרון בשירות הקבע שימש נספח צבאי בוונצואלה ובשש מדינות נוספות ביבשת.

## לקריאה נוספת
*אהוד מיכלסון, **"אבירי לב" גדוד 184**, משרד הביטחון – ההוצאה לאור

## קישורים חיצוניים
* אברהם אלמוג באתר "50 שנה למלחמת יום הכיפורים" של ארכיון צה"ל ומערכת הביטחון
* 
* 
* תא"ל (מיל') אברהם אלמוג, אזרחות לשם כבוד - הייתכן?, מאמר בביטאון בצוות
* תת-אלוף (מיל') אברהם אלמוג, גדוד 184 – תיאור הלחימה הגדודי, באתר חטיבה 14

קטגוריה:נספחים צבאיים ישראלים במדינות אמריקה הדרומית
קטגוריה:מפקדי חטיבה 14
קטגוריה:מעוטרי עיטור העוז במלחמת יום הכיפורים
קטגוריה:מפקדי עוצבת בני חיל
קטגוריה:תתי-אלופים בצה"ל
קטגוריה:חיילי חיל השריון במלחמת ששת הימים
קטגוריה:מפקדי גדודים במלחמת יום הכיפורים
קטגוריה:ישראלים שנולדו ב-1940
ששון חדד

**ששון חדד** (נולד ב-20 באוקטובר 1966) הוא קצין צה"ל במילואים בדרגת תת-אלוף, שכיהן בתפקידו האחרון כיועץ הכספי לרמטכ"ל, כראש המערך התקציבי בצה"ל וכראש אגף התקציבים במשרד הביטחון בין השנים 2014–2017. כיום הוא מכהן כחוקר בכיר במכון למחקרי ביטחון לאומי.

## ביוגרפיה
ששון חדד נולד בישראל, הוא בוגר מחזור תשמ"ד של ישיבת בני עקיבא אהל שלמה בבאר שבע. עם סיום לימודיו התיכוניים בשנת 1985 התגייס לעתודה האקדמית במסלול כלכלה וחשבונאות. הוא בעל תואר שני במנהל עסקים מאוניברסיטת תל אביב ורואה חשבון מוסמך. ב-2014 קיבל תואר דוקטור מהפקולטה לניהול באוניברסיטת תל אביב על עבודתו בנושא "צבא חובה מול צבא מקצועי: השפעת שיטת הגיוס על העוצמה הצבאית של מדינת ישראל".

ששון חדד מילא מגוון תפקידים במסלול שירותו הצבאי: החל את שירותו ב-1988 כקצין תקציבים בחיל הקשר, שימש ראש מדור תקציבים במרכז תקשורת נייחת בחיל הקשר והתקשוב, ראש ענף ארגון ותקציבים בחטיבת התקשוב של אגף המבצעים, ראש תחום תקציבים וכלכלה באגף התקשוב, ראש ענף תקציבי אגף טכנולוגיה ולוגיסטיקה, זרוע היבשה ופיקודים ביחידת היועץ הכספי לרמטכ"ל, ראש מחלקת תקציבים ובקרה בזרוע היבשה, וראש מחלקת תקציבי יבשה ומיוחדים באגף התקציבים של משרד הביטחון.

בוגר קורס מטה ופיקוד "אפק" במכללה לפיקוד ומטה של צה"ל.

בנובמבר 2014 הועלה לדרגת תת-אלוף ומונה ליועץ הכספי לרמטכ"ל ולראש אגף התקציבים במשרד הביטחון, במקומו של ראם עמינח.

במסגרת תפקידו היה אחראי על ניהול תקציב הביטחון של מדינת ישראל (כ-70 מיליארד ש״ח) הן ממקורות המשק והן ממקורות הסיוע הביטחוני האמריקאי החיצוני. בנובמבר 2015 הוביל את הסיכום התקציבי הרב-שנתי בין משרד הביטחון למשרד האוצר המעגן מתווה תקציבי מוגדר ויציב למערכת הביטחון בחומש הקרוב. סיכום זה הניח את הבסיס התקציבי לתוכנית הרב שנתית של צה״ל - ״תר״ש גדעון". היה מעורב בניהול המשא ומתן מול האמריקאים על הסכם הסיוע הביטחוני החדש לישראל לשנים 2019–2028.

חדד נשוי לנעמה ואב לארבעה. מתגורר בחשמונאים.

## קישורים חיצוניים

* 
* 
* 
* 
* 
* 

## הערות שוליים

קטגוריה:יועצים כספיים לרמטכ"ל
קטגוריה:תתי-אלופים בצה"ל
קטגוריה:רואי חשבון ישראלים
קטגוריה:בעלי תואר דוקטור מאוניברסיטת תל אביב
קטגוריה:בוגרי העתודה האקדמית
קטגוריה:בוגרי ישיבת אהל שלמה
קטגוריה:חשמונאים (יישוב): אישים
קטגוריה:ישראלים שנולדו ב-1966
בור ועם הארץ (אלבום)

**בור ועם הארץ: סיפורו של הבום שאקה לאק** הוא אלבום השני של הראפר הישראלי נצ'י נצ'. האלבום יצא לאור ב-19 במאי 2013 והופק על ידי שקל ועל ידי אורי שוחט.
## הפקה
שבעה שירים באלבום יצאו כסינגלים המלווים בקליפים: "בור ועם הארץ" המארח את טונה, "גיוועלד גישריגן", "יאללה בואו!", "איידישע ראסטה מאן" (המבוסס על שיר של אהוד בנאי מ־1983), "איזבל", "עידן הברזל" והלהיט "קפה וסיגריה", שמבוסס על שיר של אבי לוי וקוקו מאילת, וזכה להשמעות רבות ברדיו.

בשיר "מוזיקה טובה", מוזכרת השורה  שמוזכרת גם בשיר "עולם משוגע" של טונה. בניגוד ל"עולם משוגע" של טונה, השיר "מוזיקה טובה" מסתיים במילים , שאותו שר טונה לראשונה בשיר "עיר מקלט" של להקת "פרודוקס", בה לקח חלק גם נצ'י נצ'.

מנגינת השיר "גיוועלד גישריגן" מבוססת על תחילת מנגינת "Sham-O Gol-O Parvaneh" (בפרסית: "شمع و گل و پروانه", בתרגום לעברית: "נרות, פרחים ופרפרים") של הזמר הפרסי איראג' .

## רשימת הקטעים

## קישורים חיצוניים

קטגוריה:אלבומי רביד פלוטניק
קטגוריה:אלבומים שהופקו על ידי אורי שוחט
קטגוריה:אלבומים בעברית
עזריאל דאיינה

רבי **עזריאל** **דאיינה** (כנראה לפני ה'ר"ל, 1470 – ה'רצ"ו 1536, אחרי חודש שבט) היה רב מחכמי איטליה בראשית המאה ה-16.

רבי עזריאל בן שלמה דאיינה, עמד בקשר תורני בכתב עם רבים מחכמי איטליה בני דורו. מידידיו היו הפוסק הרב מאיר קצנלנבוגן (מהר"ם פדובה), ופרשן המקרא רבי עובדיה ספורנו.

לדעת שמחה אסף היה רבי עזריאל דאיינה "חשוב מאד בעיני בני דורו שהרבו לפנות אליו בשאלות" ואילו יעקב בוקסנבוים מפקפק במסקנתו זו ולדעתו הצטמצמה השפעתו לקהילה היהודית הצרפתית במונפראטו ובלומברדיה.

חידושיו בהלכה השתמרו, מלבד בספר השו"ת שלו שנדפס בישראל במאה ה-20 מכתבי יד, גם בספרי "עיקרי הד"ט" של רבי דניאל טירני מפירנצה.

יש שייחסו לו את הפירוש על תרגום אונקלוס "פתשגן", המכונה "יא"ר". ויש שייחסו את הפירוש לבנו. אמנם חוקרים אחרים טענו שהפירוש קדום יותר, אלא שעותק ממנו התגלגל לר' יעקב שחתם את שמו בקולופון.

## לקריאה נוספת
* יעקב בוקסנבוים, מבוא לספר **שאלות ותשובות ר' עזריאל ב"ר שלמה דאיינה**, חלק ראשון, תל אביב: אוניברסיטת תל אביב, תשל"ז. פרק א: המחבר ודורו. עמ' יא-מא.

## קישורים חיצוניים
* 
;כתביו
* 
* 
* 

## הערות שוליים

קטגוריה:מחברי ספרי שו"ת
קטגוריה:רבנים איטלקים
קטגוריה:ראשוני האחרונים
קטגוריה:ילידי 1470
קטגוריה:נפטרים ב-1536
דניאל טירני

רבי **דניאל טירני** (השליש האחרון של המאה ה-18 - ~ה'תקע"ד, 1814) היה רב מחכמי איטליה במפנה המאות ה-18 וה-19, רבה של יהדות פירנצה. נודע בספרו **"עיקרי הד"ט"**.

## ביוגרפיה
נולד למשה דוד טירני באנקונה. בינקותו התייתם מאמו וגדל מנעוריו אצל סבו אבי אמו הרב דניאל נחמו שגדלו כאב ולימד אותו תורה. כמו כן השתלם בחכמות אחרות. בשנת ה'תקכ"א סיים לכתוב את חיבורו "שם עולם" דרושים על התורה. באותה שנה הוא כבר התכבד לדרוש בבית הכנסת באנקונה בשבת שובה ובשבת הגדול. בצעירותו נדד בין ערי איטליה וקהילותיה היהודיות. תקופה מסוימת היה מורה בעיר לוגו. בשנת ה'תקל"ג, בהיותו בלוגו ניהל ויכוח בהתכתבות עם ר' אשר ויטירבו מפירנצה וחכמים אחרים על האמונה בגלגול נשמות. בשנת ה'תקמ"ב הגיע לשמש כדיין בקהילת פיזארו, ובכ"ט בכסלו ה'תקנ"א עזב את פיזארו והתמנה לרבנות העיר פירנצה.

בכ"ז סיון תק"ן ניצלה הקהילה היהודית בפירנצה מאויביהם והם קיבלו על עצמם לציין את יום כ"ו בסיון בכל שנה בתענית וסדר לימוד ואת יום הכ"ז בסיוון בהלל והודאה לה', במה שנודע כפורים פירנצה. לשנה הבאה בשנת תקנ"א חיבר הרב טירני לקהילה "כתב הד"ט" - סדר היום לתענית ולחג סדר לימוד, פיוט, ותפילה חגיגית.

את הדרשות שנשא בתקופת רבנותו בפירנצה הוא העלה על הכתב באיטלקית ונשתמרו בכתב יד עשרה כרכים מהם עד לשנת תקע"ד.

בשנת תקס"ג (1803) הדפיס את ספרו ההלכתי "עיקרי הד"ט", שם הספר הוא נוטריקון של שמו, דניאל טירני, המתכתב עם המונח "עיקרי הדת". הספר עוסק בקצרה בעיקרי ההלכות מארבעת חלקי ה"שולחן ערוך" הרלוונטיות לחיי היומיום והוא מלוקט מ-138 ספרים, שאותם הוא מונה בהקדמה לספר.

לצידו ותחתיו שימש כדיין בפירנצה הרב משה חיים סוסקינו שמילא את מקומו בעת העדרו מהעיר ולאחר פטירתו מילא את מקומו.

## משפחתו
* אחיו אברהם היה עשיר ותרם את הוצאות ההדפסה של ספריו
* בן דודו וחברו מילדות, הרב מתתיה נסים בן יעקב יחזקאל טירני, מחבר ספר "שפת אמת". שניהם כתבו הסכמות זה לספרו של זה
;ילדיו
* בנו מרדכי שבתי מנחם
* בתו נשאה ליהודה חיים גאלליקו מהעיר סיינא, בן שלמה אריה אברהם בן יהודה חיים מהעיר מונטי סאוינו

## כתביו
;חיבוריו שבדפוס
* 
* 
* **שמחת מצווה על חנוך הבית** – בית הכנסת איטליאנו בפירניצי. פירנצה, [תקנ”ג] 1793, אופרה בשתי מערכות. מחבר “המוזיקא על דברי השירה הזאת... הוא... ר’ מיכאל בולאפי”.
* , י"ד מאמרים בעניין הצדקה מוקדש לאחיו הנדיב אברהם.
* 
* 
* 
**שם עולם יצא מחדש עם תיקונים על ידי תפארת בחורים ד'באבוב, ברוקלין תשפ"ב.

;מהדורות עיקרי הד"ט
* 
* 
* 
* .

;מחיבוריו שנשתמרו בכתב יד
* **דרך שיחו**, הערות על ספר פרשת דרכים לרבי יהודה רוזאניס בעל משנה למלך שכתב בעיקר בשנים תקל"ז-תקל"ט
* **שותא דינקותא**, שו"ת.
* **הספד על הרב [[חיים יוסף דוד אזולאי|החיד"א]]**, דרשה שנשא באיטלקית.
* **פלגי מים**, פירוש על מגילת איכה, נחתם בשנת תקמ"א.
* **פרוש המשנה**, כולל סדר מועד, נשים, נזיקין ומסכתות חולין, בכורות, עדויות ועוקצים. נשלם בשנת תקנ"א.
* שו"ת ואגרות שהתכתב עם רבנים.
* דרשותיו שנשא בתקופת רבנותו בפירנצה עד שנת תקע"ד, עשרה כרכים.
* ידוע על חיבור אבוד שלו בשם "אין קץ", שלפי תיאורו נועד להוות השלמה לספר "שפתי חכמים" של רבי שבתי בס, לא נדפס וגם כתב היד שלו לא מוכר.

## לקריאה נוספת
* תולדות המחבר שבתוך **ספר שם עולם על התורה**, ברוקלין : תפארת בחורים ד'באבוב, תשפ"ב.

## קישורים חיצוניים
* 
* 
* 
* 

## הערות שוליים

קטגוריה:רבנים איטלקים
קטגוריה:מחברי ספרי הלכה
קטגוריה:פירנצה: רבנים
קטגוריה:נפטרים ב-1814
קטגוריה:מגיהי ספר שם הגדולים
גדעון אבידור

**גדעון אבידור** (נולד ב-1939) הוא קצין צה"ל במילואים בדרגת תת-אלוף, כיהן כסגן מפקד גייסות השריון.

## ביוגרפיה
הוריו של אבידור עלו מגרמניה לאחר עליית הנאצים לשלטון ב-1933. הוא נולד וגדל בקיבוץ גבעת ברנר ולאחר הפילוג בקיבוץ המאוחד עבר לקיבוץ נצר סרני.

ב-1957 התגייס לצה"ל, שירת כלוחם בחיל השריון, עבר קורס קצינים ושימש כמפקד מחלקה וסגן מפקד פלוגת טנקים. ב-1961 השתחרר וחזר לעבוד בקיבוצו. ב-1963 התגייס מחדש לשירות קבע, שימש קצין מבצעים בחטיבה 7 עד 1965 ומפקד פלוגה. במלחמת ששת הימים שימש קצין אג"ם בחטיבה 520 תחת אוגדה 31 ולחם עמה בגזרת סיני. ב-1968 מונה לסגן מפקד גדוד 9 וב-1969 למדריך ראשי בבית הספר לשריון. ב-1971 מונה למפקד גדוד 46 בחטיבה 401, ב-1972 מונה לסגן מפקד החטיבה.

באוגוסט 1973 מונה לקצין אג"ם באוגדה 252, הוא מילא תפקיד זה במהלך מלחמת יום הכיפורים. לאחר המלחמה שירת כראש ענף אימון מתקדם לקצינים בבית הספר לשריון ובמקביל פיקד על חטיבה 421. בשנים 1976 עד 1977 פיקד על בית הספר לשריון. במלחמת לבנון הראשונה שירת כסגן מפקד גייסות השריון וממלא מקום קצין שריון ראשי.

ב־1983 מונה לסגן מפקד גיס 441.

בתפקידו האחרון בשירות הקבע שימש נספח צה"ל ונציג משרד הביטחון בסינגפור, הפיליפינים ואוסטרליה.

ב-2007 היה ממייסדי המכון לחקר לוחמת היבשה, מכון מחקר שנועד לרכז ולפתח רעיונות בתחום תורות הלחימה וכיהן כמנכ"ל המכון ולאחר מכן כמנהל מכון חץ לחשיבה צבאית מתקדמת. לאחר מלחמת לבנון השנייה שימש עוזר לוועדת וינוגרד.

אבידור בעל תואר ראשון בהיסטוריה מאוניברסיטת תל אביב ותואר שני בגאוגרפיה אורבנית מאוניברסיטת חיפה.

## קישורים חיצוניים

* 
* ראיון עמו באתר האקדמיה הצבאית של ארצות הברית
* מהפתעה לנוקאאוט קרב ואדי מבע'וק 14 באוקטובר 1973, מכון "חץ" לחשיבה צבאית מתקדמת, 2018
* 
* 

## הערות שוליים

קטגוריה:נספחים צבאיים ישראלים בסינגפור
קטגוריה:חיילי צה"ל במלחמת יום הכיפורים
קטגוריה:מפקדי עוצבת בני חיל
קטגוריה:מפקדי חטיבה 421
קטגוריה:מפקדי גדודים בחטיבה 401
קטגוריה:גבעת ברנר: אישים
קטגוריה:נצר סרני: אישים
קטגוריה:בוגרי אוניברסיטת תל אביב
קטגוריה:תתי-אלופים בצה"ל
קטגוריה:אישים ממוצא יהודי-גרמני
קטגוריה:חיילי חיל השריון במלחמת ששת הימים
קטגוריה:ישראלים שנולדו ב-1939
נרלנס נואל

**נרלנס נואל** (באנגלית: **Nerlens Noel**; נולד ב-10 באפריל 1994) הוא כדורסלן אמריקאי ממוצא האיטי, המשחק בעמדת הסנטר.

## ראשית חייו
נואל נולד באוורט שבמסצ'וסטס להורים שהיגרו מהאיטי. שניים מאחיו משחקים פוטבול ואחותו הצעירה אף היא כדורסלנית. בתיכון למד נואל בתיכון בעיר, ושיחק בקבוצת הכדורסל של בית הספר ובסיום כיתה י', החליט לעבור לבית ספר "טילטון" - מוסד פרטי בניו המפשייר.

בטילטון הפך נואל לאחד מטובי שחקני התיכונים במדינה ובעונת ה שלו קלע 12.6 נקודות, קטף 7.2  והוסיף 3.9 חסימות ב למשחק. עם סיום לימודיו התיכוניים הוא דורג כסנטר הטוב ביותר בתיכונים על ידי ESPN ואתר Scout.com העוקבים אחרי שחקני תיכונים במדינה.

## קריירת מכללות
עם סיום לימודיו התיכוניים בחר נואל לשחק בקבוצת הכדורסל של אוניברסיטת קנטקי המתמודדת בחטיבה הדרום מזרחית (נקראת SEC) של ליגת המכללות תחת הדרכתו של המאמן ג'ון קלאפרי.

נואל הספיק לשחק 24 משחקים בלבד במדי הקבוצה, בהם רשם ממוצעים של 10.5 נקודות, 9.5 ריבאונדים, 4.4 חסימות ו-2.1 חטיפות בטרם קרע את הרצועה הצולבת הקדמית ולא שב לשחק במדי הקבוצה. חרף פציעתו נבחר נואל בסיום העונה לחמישייה המצטיינת של ה-SEC ולשחקן ההגנה של העונה בחטיבה.

## קריירת ה-NBA
### פילדלפיה 76'
לאחר שנה בלבד במכללות החליט נואל להעמיד עצמו לבחירה בדראפט ה-NBA. נואל, שעד פציעתו חזו לו הפרשנים את הבחירה הראשונה בדראפט, הידרדר עד למקום השישי בו בחרה בו ניו אורלינס פליקנס. מעט לאחר הדראפט העבירה הקבוצה את נואל ב לפילדלפיה 76' תמורת ג'רו הולידיי. על אף שהחלים במהלך עונת  מפציעתו, לא שותף נואל במשחקיה של פילדלפיה משך כל אותה העונה על מנת שיוכל להשלים את החלמתו במלואה ובשל ניסיונה של הקבוצה לבצע טנקינג.

בעונת  נבחר לחמישיית הרוקיז של העונה ב-NBA, לאחר שרשם ממוצעים של 9.9 נקודות ו-8.1 ריבאונדים למשחק.

### דאלאס מאבריקס
ב-23 בפברואר 2017 עבר נואל בטרייד לדאלאס מאבריקס תמורת ג'סטין אנדרסון, אנדרו בוגוט ובחירת דראפט עתידית.

### אוקלהומה סיטי ת'אנדר
בנובמבר 2020 חתם נואל על חוזה לשנתיים באוקלהומה סיטי ת'אנדר.

### ניו יורק ניקס
לקראת עונת  חתם על חוזה בניו יורק ניקס.
### דטרויט פיסטונס
ב-29 ביוני 2022, הועבר נואל בטרייד לדטרויט פיסטונס יחד עם חברו לקבוצה אלק ברקס.

## סטטיסטיקות הקריירה
### בליגת ה-NCAA

### בעונה הסדירה של ה-NBA

### בפלייאוף ה-NBA

## קישורים חיצוניים

* 

## הערות שוליים

קטגוריה:אמריקאים ילידי מסצ'וסטס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קנטקי
קטגוריה:כדורסלני פילדלפיה 76'
קטגוריה:כדורסלני דאלאס מאבריקס
קטגוריה:כדורסלני אוקלהומה סיטי ת'אנדר
קטגוריה:כדורסלני ניו יורק ניקס
קטגוריה:בחירות דראפט של ניו אורלינס פליקנס
קטגוריה:מסצ'וסטס: כדורסלנים
קטגוריה:אמריקאים שנולדו ב-1994
טורי אדוארדס

**טורי מישל אדוארדס** (באנגלית: **Torri Mechelle Edwards** נולדה ב-31 בינואר 1977), היא אתלטית אמריקאית בעבר. היא אלופת העולם בריצת 100 מטר (פריז 2003) ובעלת מדליית ארד אולימפית (סידני 2000) בריצת שליחות 4x100 מטר. היא בעלת התוצאה ה-12 בטיבה בעולם בריצת 100 מטר בכל הזמנים (10.78 שניות).

## ביוגרפיה
טורי אדוארדס נולדה בפונטנה, קליפורניה. היא למדה באוניברסיטת דרום קליפורניה.

### 2000
באולימפיאדת סידני (2000) זכתה אדוארדס במדליית ארד בריצת שליחות 4x100 מטר בתוצאה של 42.20 שניות, אחרי איי הבהאמה (41.95 שניות) וג'מייקה (42.13 שניות). נוסף לכך, היא סיימה במקום 10 בריצת 200 מטר בתוצאה של 23.06 שניות, בשלב רבע הגמר היא קבעה תוצאה של 22.98 שניות ובמקום 17 בריצת 100 מטר בתוצאה של 11.32 שניות

### 2003
באליפות העולם באתלטיקה באולם שנערכה בברמינגהאם, אנגליה במרץ 2003 זכתה אדוארדס במדליית ארד בריצת 60 מטר, בתוצאה של 7.17 שניות, אחרי ז'אנה פינטוסביץ'-בלוק מאוקראינה (7.04 שניות) ואנג'לה ויליאמס בת ארצה (7.16 שניות).

#### אלופת העולם
באליפות העולם שנערכה בפריז, צרפת באוגוסט אותה שנה זכתה אדוארדס ב-3 מדליות, 1 זהב ו-2 כסף. מדליית זהב בריצת 100 מטר בשיא אישי חדש של 10.93 שניות, לפני ז'אנה פינטוסביץ'-בלוק (10.99 שניות) וצ'נדרה סטורופ מאיי הבהאמה (11.02 שניות). מדליות כסף, בריצת 200 מטר בתוצאה של 22.47 שניות, אחרי אנסטסיה קפצ'ינסקאיה מרוסיה (22.38 שניות) ולפני מוריאל הורטיס-הואיירי מצרפת (22.59 שניות) ובריצת שליחות 4x100 מטר בתוצאה של 41.83 שניות, אחרי צרפת (41.78 שניות) ולפני רוסיה (42.66 שניות).

### 2007
באליפות העולם באתלטיקה שנערכה באוסקה, יפן בשנת 2007 זכתה אדוארדס במדליית זהב בריצת שליחות 4x100 מטר ביחד עם לוריין ויליאמס, מיקלה ברבר ואליסון פליקס בתוצאת השנה בעולם של 41.98 שניות, לפני ג'מייקה (42.01 שניות) ובלגיה (42.75 שניות). נוסף לכך, היא סיימה פעמיים במקום רביעי, בריצת 100 מטר בתוצאה של 11.05 שניות, 3 מאיות השנייה מזכייה במדליית ארד ובריצת 200 מטר בתוצאה של 22.65 שניות, 2 מאיות השנייה מזכייה במדליית ארד.

### 2008
במבנים האמריקאים לאולימפיאדת בייג'ינג שנערכו ביוג'ין אורגון ב-28 ביוני 2008 ניצחה אדוארדס בריצת 100 מטר בשיא אישי חדש ובתוצאת השנה של 10.78 שניות. במשחקים עצמם שנערכו חודש ושלושה שבועות לאחר מכן, היא סיימה במקום שמיני בריצת 100 מטר בתוצאה של 11.20 שניות. נוסף לכך, היא השתתפה בשלב חצי הגמר בריצת שליחות 4x100 מטר, אבל הרביעייה האמריקאית פסלה.

## שיאים אישיים
*ריצת 60 מטר: 7.10 שניות (2006)
*ריצת 100 מטר: 10.78 שניות (2008)
*ריצת 200 מטר: 22.18 שניות (2003)

## קישורים חיצוניים

קטגוריה:אמריקאים ילידי קליפורניה
קטגוריה:אתלטיות אפרו-אמריקאיות
קטגוריה:אתלטים אפרו-אמריקאים
קטגוריה:אצניות אמריקאיות
קטגוריה:אלופות עולם באתלטיקה
קטגוריה:אתלטיות באולימפיאדת סידני (2000)
קטגוריה:אתלטיות באולימפיאדת בייג'ינג (2008)
קטגוריה:אתלטיות אולימפיות אמריקאיות
קטגוריה:זוכות מדליית ארד אולימפית אמריקאיות: אתלטיקה
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:קליפורניה: אתלטים
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
שמואל קמנצקי

250px|ממוזער|הרב קמינצקי עם הרב שטיינמן והרב שווי
הרב **שמואל קמנצקי** (נולד בט"ו חשוון ה'תרפ"ה, 12 בנובמבר 1924) הוא רב חרדי ליטאי, ראש ישיבת פילדלפיה ונשיא מועצת גדולי התורה בארצות הברית, בנו של הרב יעקב קמנצקי.

## תולדותיו
נולד בקרמנצ'וג שבדרום-מערב ברית המועצות (כיום באוקראינה), לאיטה עטיל ולרב יעקב קמנצקי, ראש ישיבת תורה ודעת בניו יורק. בהיותו בן 12 היגרו הוריו לארצות הברית והתיישבו בסיאטל שבוושינגטון. בבחרותו למד בישיבת נר ישראל בבולטימור בראשות בן דודו של אביו הרב יעקב יצחק רודרמן ולאחר מכן בישיבת לייקווד אצל הרב אהרן קוטלר ואף הוסמך על ידו לרבנות.

בשנת 1953 החליט הרב אהרן קוטלר להקים ישיבה נוספת מחוץ לעיר לייקווד ולשם כך אסף קבוצה מתלמידיו והעמיד בראשם את הרב קמנצקי והרב דב שוורצמן ושלחם להקים ישיבה בפילדלפיה. לאחר כשנתיים החליט הרב דב שוורצמן לעלות לישראל ולהקים שם את ישיבת בית התלמוד, אז פנה הרב קמנצקי לרב אליהו שווי שהיה אף הוא מתלמידיו הגדולים של הרב קוטלר והזמינו לכהן לצדו בראשות הישיבה, השניים כיהנו יחדיו עד לפטירתו של הרב שווי בראש חודש ניסן ה'תשס"ט (מרץ 2009).

הרב קמנצקי הוא נשיא מועצת גדולי התורה של אגודת ישראל בארצות הברית ובנוסף הוא חבר נשיאות בארגונים יהודיים רבים נוספים כדוגמת החינוך העצמאי תורה ומסורה מורשת החפץ חיים וארגונים נוספים.

בשיחותיו הוא מעודד את תלמידיו לשמור על אורח חיים בריא.

## משפחתו
### בניו
* הרב שלום קמנצקי - מכהן לצדו בראשות ישיבת פילדלפיה
* הרב אברהם קמנצקי - ר"מ ישיבת בית ישראל בירושלים
* הרב דב קמנצקי - איש עסקים ופילנתרופ ידוע בטורונטו
* הרב זאב קמנצקי - ר"מ ישיבת בלמר ניו ג'רזי
* הרב דוד קמנצקי (ניסן תשי"ז - אלול תשפ"ה) - עורך ש"ס שוטנשטיין באנגלית ובעברית ור"מ ישיבת דרכי נועם ירושלים, וכן חוקר ועורך תכנים תורניים. מומחה לתורת הגר"א, ומחברי מערכת המאסף ישורון.
* הרב אהרן קמנצקי
* הרב אליהו קמנצקי

### חתניו
* הרב צבי ברקוביץ - ראש ישיבת נר ישראל-בולטימור
* הרב שלום קלמר
* הרב שייע שכטר
* הרב יחיאל מושקוביץ

## קישורים חיצוניים

* שיעורים מהרב שמואל קמנצקי להורדה
* 

## הערות שוליים

קטגוריה:יהודים שהיגרו מברית המועצות לארצות הברית
קטגוריה:חברי מועצת גדולי התורה בארצות הברית
קטגוריה:ראשי ישיבה אמריקאים
קטגוריה:רבנים חרדים אמריקאים
קטגוריה:יהודים ליטאים
קטגוריה:רבנים ליטאים
קטגוריה:בוגרי ישיבת לייקווד
קטגוריה:בוגרי ישיבת נר ישראל-בולטימור
קטגוריה:יהודים שהגיעו לגיל מאה
קטגוריה:אמריקאים שהגיעו לגיל מאה
קטגוריה:רבנים שהגיעו לגיל מאה
שמואל
קטגוריה:אמריקאים שנולדו ב-1924
תחנות'

ממוזער|הר-האור (בערבית, ג'בל אל-נור), בו על פי המסורת המוסלמית, התבודד מוחמד בעת שעשה תחנות' ערב חזיונו את המלאך ג'יבריל.

**תחנות**' (מערבית, تحنّث) הוא מנהג קדום שנהגו לקיים כמה אוכלוסיות בחצי האי ערב הטרום אסלאמי, ובפרט שבט קורייש. מנהג זה התאפיין בהתבודדות, לפרק זמן מה (למשל, חודש ימים), במקום רחוק ממקום המגורים ובמיוחד בסביבה טבעית המאפשרת חשבון נפש באין מפריע. בדרך כלל היה חוזר המתבודד לביתו בסיום כל יום. המנהג התאפיין גם בכמה פולחנים נוספים. 

למנהג התחנות' חשיבות במחקר ההיסטורי, וההיסטוריוגרפי של דת האסלאם (כמו גם במחקר היסטורי-פסיכולוגי), שכן על פי המסורת המוסלמית, בעת שביצעוֹ מוחמד בן עבדאללה (הנחשב לנביא האסלאם) נגלה אליו לראשונה מלאך האל ג'יבריל (המזוהה עם המלאך גבריאל מן המסורת היהודית).

## מאפייני התחנות'
* התבודדות במקום מרוחק (הכוללת שיבה הביתה, למשל, אחת ליום או כמה ימים).
* חשבון נפש על מעשים לא מוסריים.
* פולחן הכולל מתן צדקה לעניים (זכאה).
* הקפת הכעבה במכה, לרוב 7 פעמים, בסיום התחנות'.

## המנהג והאסלאם
מוחמד בן עבדאללה נחשב באסלאם לאחרון הנביאים, ולנביא החשוב ביותר מכל הנביאים. על פי דת האסלאם, פסוקי הקוראן ספר הקודש של דת זו, הורדו למוחמד בעל-פה, על ידי המלאך ג'יבריל (גבריאל).

לפי המסורת המוסלמית, באחת הפעמים שעשה תחנות', הגיע מוחמד אל הר האור (הר אל-נור, جبل النور) והתבודד שם. בעת תקופה זו, בעודו מתבודד במערת חירא (غار حراء) בהר זה, נגלה אליו לראשונה המלאך גבריאל, בלילה (לילה המכונה "ליל הגורל" - "לילת אל-קדר"). קובץ החדית' הידוע "צחיח אל-בוח'ארי" (صحيح البخاري) מספר כך:

	
הפסוקים האחרונים (מהמילים: "קרא בשם ריבונך" ואילך) מופיעים בקוראן כ"סורת אל-עַלַק" (סורת הדם המעובה (או 'סורת הדם הקפוא') מס' 96), ומובאים כאן בתרגומו של אורי רובין. לסיפור ההתגלות יש גרסאות רבות במסורת המוסלמית שנבדלות זו מזו אך בפרטים אחדים.

## ביבליוגרפיה

* M.J. Kister, "Al-Taḥannuth’: An Inquiry into the Meaning of a Term," *Bulletin of the School of Oriental and African Studies, University of London*, 31,2 (1968), 223-236.

* האסלאם, מבוא להיסטוריה של הדת, הוצאת האוניברסיטה הפתוחה, מהדורה שנייה, שנת 2000, פרק 1.

## לקריאה נוספת
* הערך על תחנות' באתר Wikishia.

## קישורים חיצוניים
* מצג תלת-ממדי של מערת חירה בה על פי המסורת המוסלמית חווה מוחמד את התגלותו הראשונה

## הערות שוליים

קטגוריה:מנהגים
קטגוריה:היסטוריה אסלאמית
אסתר גוברקובסקי-שולריכטר

**אסתר גוֹבֿרקוֹבסקי-שׁוּלריכטֶר** (1892, נוֹבֿוֹפַּבלוֹבקָה, פלך חרסון, האימפריה הרוסית, כיום באוקראינה – 1959, תל אביב). רופאה, עסקנית ציבור, חברת מועצת עיריית תל אביב (1942–1950).

## קורות חייה
### בגולה
נולדה ליוסף-יצחק ציינמן, רב הקהילה בנוֹבוֹפּבלוֹבקָה (מצאצאי שושלת האדמו"רים של צ'רנוביל; חובב ציון נלהב, ביקר בארץ בראשית המאה העשרים) ולאמהּ פריידה בת הרב מתתיהו פלד. קיבלה חינוך דתי לאומי. בסיום לימודיה בגימנסיה באודסה פנתה ללימודי רפואה באוניברסיטת סנקט פטרבורג, ואחרי הסמכתה עבדה כרופאה ממשלתית במזריטש שבווהלין (בשליטת רוסיה באותם הימים). ב-1915 נעצרה לארבעה חודשים בכלא הצארי בפטרוגראד בשל פעילות פוליטית. בעלה ואבי בתה היחידה, אלכסנדר גוברקובסקי, נפטר ב-1917, בעיצומה של המהפכה הרוסית. גוברקובסקי עקרה מרוסיה ומשנת 1921 עבדה כרופאה בעיר קוֹלוֹ בפולין. שם הייתה פעילה בהסתדרות הציונים הכלליים (סיעת "על המשמר") של יצחק גרינבוים, כיהנה כיו"ר הוועד המקומי של קרן היסוד וכן כצירה בוועידות ציוניות ארציות. בקוֹלוֹ נישאה לרופא צבי שלמה שולריכטר.

### בארץ-ישראל
ב-1929 עלתה ארצה והשתקעה כרופאה בתל אביב. הועסקה בבית החולים "הדסה", אבל נטיית לבה הוליכה אותה לפעילות ציבורית.
גוברקובסקי נמנתה עם חברי הוועד המרכזי של ברית עברית עולמית וכן כיהנה בוועד התאחדות נשים עבריות לשיווי זכויות בארץ ישראל, במועצה הכללית לתעופה ומועדון נשים חובבות תעופה (נח"ת), במועצת ברית הציונים הכלליים ובוועד הפועל של התאחדות בעלי בתים ובעלי רכוש. הייתה פעילה במוסדות סוציאליים ולאומיים, ובהם אגודת עזרה לחולים כרוניים שהקימה (ב-1934) וקיימה את בית-ההבראה "החלמה" ברמת גן. הייתה מהמייסדות של "לשכת תל אביב" בארגון בנות ברית ונשיאת הלשכה בשנים 1938–1941. בשל גידול מספר הפליטים ומחוסרי פרנסה יסדה ב-1939 את "בית התה לרעבים" בסמטת בית השואבה 18 בתל אביב, שפעל לא רק בחלוקת מזון, אלא בתחומי סעד נוספים – סיוע רפואי, הפניה לעבודה ועוד. מלבד זאת השתתפה בפעולות ה"אגודה להצלה ימית", בהקמה ובניהול של תחנת ההצלה על שפת הים ובפעולות האגודה הימית "זבולון" לצד עמיתהּ, סעדיה שושני. שבועון "לאשה" בחר בגובורקובסקי כ"דמות השבוע" בגיליון פסח תש"ח.

### במועצת עיריית תל אביב
בבחירות למועצת עיריית תל אביב בראשית 1936 הייתה מועמדת ברשימת התאחדות בעלי-בתים, ואחרי פטירת ד"ר יוסף פומרוק ב-1942 נכנסה במקומו כחברה במועצה השישית, שם ייצגה את בעלי הבתים יחד עם סעדיה שושני ועם יהודה טוקטלי. עם זאת פעלה בעירייה בעיקר בוועדות לחינוך ולשיכון ובתמיכה במוסדות חסד. כיהנה כיו"ר הוועדה להכנסת אורחים (וה"א) בעיריית תל אביב והתמקדה שם במציאת פתרונות דיור לנצרכים. כל זאת – כשהיא מצמצמת את עבודתה הפרטית כרופאה. ד"ר גוברקובסקי הייתה האישה היחידה במועצה השישית.

הותירה בת, אלה, אשת אמנון דרורי (בנו של העיתונאי והעסקן בר-דרורא). אחד מנכדיה הוא האלוף אמיר דרורי.

## לקריאה נוספת
* 
* נסים לוי ויעל לוי, **רופאיה של ארץ ישראל 1799–1948** (עריכת תוכן, עיצוב וסדר: חדוה רוקח, איתי בחור), זכרון יעקב: איתי בחור - הוצאה לאור, 2008, עמ' 118–119
* 

## הערות שוליים

קטגוריה:רופאים יהודים רוסים
קטגוריה:רופאים יהודים פולנים
קטגוריה:אנשי העלייה הרביעית
קטגוריה:רופאות ביישוב
קטגוריה:פוליטיקאים ביישוב
קטגוריה:פמיניסטיות ביישוב
קטגוריה:חברי הציונים הכלליים
קטגוריה:חברות מועצת העיר תל אביב-יפו
קטגוריה:פעילים ציונים בפולין
קטגוריה:יהודים אוקראינים
קטגוריה:אישים הקבורים בבית הקברות קריית שאול
קטגוריה:ישראליות שנולדו ב-1892
קטגוריה:ישראלים שנולדו ב-1892
קטגוריה:ישראליות שנפטרו ב-1959
קטגוריה:ישראלים שנפטרו ב-1959
חידת האסיר הבורח

**חידת האסיר הבורח** היא חידה מתמטית על משחק שמתרחש בין אסיר וסוהר שרודף אחריו. נוסח החידה הוא כדלקמן: אסיר כלוא בכלא מעגלי המוקף חומה ברדיוס R שעליה מפטרל סוהר. מהירותו של הסוהר גדולה פי 4 מזו של האסיר. ברגע שהאסיר מגיע לנקודה בחומה שהשומר אינו נמצא בה, הוא מטפס על החומה במהירות הבזק ונמלט. האם יוכל האסיר לברוח ואם כן כיצד?

## פתרון
הפתרון, כלומר האסטרטגיה של האסיר, היא לצבור יתרון זוויתי מרבי ובמקביל להגדיל את המרחק ממרכז המעגל. המרחק המרבי r ממרכז המעגל בו עדיין ניתן לצבור יתרון זוויתי ככל הניתן הוא r = R/4, שכן יחס המהירויות הוא 4 לכן האסיר צריך לנוע במעגל ברדיוס r (כמעט r במובן הגבולי) כדי שמהירותו הזוויתית תשתווה לזה של הסוהר. האסיר ימשיך לנוע במעגל ברדיוס r עד שהוא יצבור יתרון זוויתי של π רדיאנים על הסוהר ולאחר מכן ינוע בקו ישר לאורך הרדיוס מרחק של 3/4R. הזמן שלוקח לאסיר לעשות זאת הוא T_1 = \frac{3}{4}\frac{R}{V}  לעומת הזמן שלוקח לסוהר להגיע לנקודה הנגדית לו על החומה T_2 = \frac{\pi R}{4V}. כיוון ש-T_1 קטן מ-T_2 נובע שהאסיר יוכל להימלט. יחס המהירויות הקריטי בין הסוהר לאסיר, שמעליו האסטרטגיה הזו לא תעבוד מקיים:
(R-R/K_C)/V= \frac{\pi R}{K_CV} לפיכך יחס המהירויות הקריטי הוא K_C = \pi + 1 . אף על פי כן, האסטרטגיה המביאה ליחס קריטי זה אינה פתרון אופטימלי וקיים נתיב המביא ליחס מהירויות קריטי גבוה יותר.

### נתיב המילוט האופטימלי
שמאל|250px|הפתרון הוא לנוע בכיוון משיק למעגל ברדיוס R/K.
ישנם שני סוגי יתרונות במשחק שאותם האסיר יכול לצבור על פני הסוהר: יתרון זוויתי ויתרון של ריחוק מהמרכז. שני היתרונות יכולים להיות מומרים אחד לשני, כלומר ניתן להמיר יתרון זוויתי ליתרון של ריחוק מהמרכז לפי היחס  \triangle r =\triangle\theta*R/k. ראשית ברור שהפתרון של לצבור יתרון זוויתי מרבי באמצעות תנועה ברדיוס של כמעט R/K עד ל-180 מעלות ואז לנוע ישירות לנקודה הנגדית למיקום הסוהר אינו מיטבי; בנקודה נגדית זאת המשיק למעגל מאונך לקו שמחבר בין נקודה C באיור לנקודה זאת – משמעות הדבר היא שהאסיר יכול לנוע לנקודה סמוכה אליה כמעט מבלי לשנות את מרחק התנועה הנדרש ממנו בעוד תוספת המרחק הנדרשת מהסוהר אינסופית לעומת תוספת המרחק הנדרשת מהאסיר, כלומר יחס המהירויות הנדרש לתפיסת האסיר גדל.

הפתרון הוא, משיקולים של תורת המשחקים, לנוע מנקודה C בקו ישר בכיוון מסוים, אותו אפשר להסיק מגאומטריה. בנקודה ההגעה של האסיר צריך להתקיים שהשינוי במרחק שהאסיר צריך לרוץ עקב תזוזה של נקודת ההגעה אל נקודה שנמצאת בסביבה שלה, שווה לשינוי במרחק שהסוהר צריך לעבור חלקי K – תוספת זמן התנועה של הסוהר שווה לתוספת זמן התנועה של האסיר, כלומר הם מגיעים באותו זמן לנקודה המיועדת. זה שקול לכך שבנקודה זו יחס המהירויות הדרוש ללכידת האסיר מקסימלי. נסמן את הזווית CED שבאיור ב-\alpha. צריך להתקיים |\cos\alpha| = \frac. אם נחבר את מרכז המעגל O עם E אזי הזווית OEC שווה \alpha - 90 (שכן משיק למעגל מאונך לרדיוס) לפיכך \sin(\alpha - 90) = -sin(90 - \alpha) = -\cos\alpha = \frac, וממשפט הסינוסים לגבי משולש OCE נקבל \frac = \frac, כלומר זווית OCE היא 90 מעלות וזה הפתרון – **לנוע בכיוון משיק למעגל ברדיוס <math>r = \frac </math>**. יחס המהירויות הקריטי K_C מקיים: (\pi + \arccos(1/K_C))R = K_C*R\sqrt . פתרון נומרי מניב K_C = 4.6033388489.

## קישורים חיצוניים

* Circular Field, Hungry Dog
* How to escape a monster
* The Fox and The Duck

קטגוריה:חידות
SQLite

**SQLite** הוא מסד נתונים יחסי משובץ. כלומר: להבדיל מרוב מסדי הנתונים היחסיים, SQLite אינו תהליך עצמאי נפרד המקבל קריאות מתהליכים נפרדים או מרוחקים, אלא ספריה הנקראת או מופעלת מתוך תהליך קיים. הקוד מפורסם כקוד פתוח ללא כל הגנת זכויות יוצרים כרשות הציבור. מפתח מסד הנתונים מציע תוספים בתשלום, ואלה מוגנים בזכויות יוצרים ודורשים רישיון, בכללם רכיב הצפנה בשם SEE (SQLite Encryption Extension).

הוא תומך ב-ACID, ומממש את רוב הסטנדרט של SQL. תחביר SQLite משתמש בטיפוסים חלשים (weak types) ואינו מבטיח את שלמות המידע (Data Integrity).

הוא בחירה פופולרית כאשר מפתחים מסד נתונים מוטמע (Embedded) עבור צד לקוח כשירות ניהול מידע מקומי.

יתרונותיו של מסד נתונים זה שקובץ ההרצה שלו מאוד קומפטי (קובץ בודד בנפח של כחצי מגהבייט), הוא אינו מצריך התקנה וקונפיגורציה, ותומך בנפחים גדולים של מידע (140 טראבייט למסד). ניתן להשתמש בו במגוון רחב של שפות כמו C, ג'אווה ושפות הדוט נט, ובמגוון מערכות הפעלה. בשפות כמו C ו-C++ ניתן אף להטמיע אותו בתוך קובץ ההרצה של התוכנה הראשית.

על פי מדד DB-Engines (דצמבר 2023) למסדי נתונים הוא מדורג במקום ה-11 בעולם בדירוג כללי.

## קישורים חיצוניים

## הערות שוליים

קטגוריה:תוכנה חופשית
קטגוריה:מערכות לניהול מסדי נתונים יחסיים
אלפונס הימלרייך

**אלפונס הימֶלרַייך** (Alfons Himmelreich; 31 ביולי 1904 – 8 באפריל 1993) היה צלם ישראלי יליד גרמניה.

## ביוגרפיה
אלפונס הימלרייך נולד בשנת 1904 במינכן שבגרמניה במשפחה יהודית אמידה שעסקה בסחר בטקסטיל. בנעוריו היה הימלרייך פעיל בתנועות הנוער "Wehrkraft" (ארגון יהודי להכשרה צבאית ללא נשק) ובברית המשוטטים היהודים הצעירים (Jung-Jüdischer Wanderbund, JJWB) וכן למד רישום. בשנת 1917 קיבל לראשונה מצלמה והחל לצלם כאוטודידקט. בשנת 1933, לאחר עליית הנאצים לשלטון, עלה לארץ ישראל והתיישב בתל אביב. בתחילה עסק בנגרות ולאחר מכן פתח סטודיו לצילום ברחוב שינקין. בשנת 1941 עבר לדירה בקומה העליונה של רחוב אלנבי מס' 114, שם התגורר עד לשנת 1992, ובה הקים גם סטודיו לצילום. בשנים 1937–1956 הציג בתערוכות ובסלונים בינלאומיים. בתחילת שנות ה-40 התעוור בעין אחת. עם נושאי הצילום העיקריים שלו נמנו תצלומי מחול, אדריכלות ודיוקנאות. במקביל יצר תצלומים מוזמנים עבור התעשייה העברית בארץ ישראל. עבודותיו, הושפעו ממסורת הבאוהאוס הגרמני בכל הקשור לעיצוב הקומפוזיציה.

## גלריה

File:Alfons003.jpg|קקטוס סלניצראוס גרנדיפלורס (מלכת הלילה)שנות ה-40 של המאה ה-20הדפסת-כסףגובה 10.9 ס"מ, רוחב 16.9 ס"מ
File:Alfons004.jpg|ד"ר זולקיס ביפו1949-1948הדפסת-כסף
File:Alfons005.jpg|צמר מרינו1945הדפסת-כסףאורך 28.7 ס"מ, רוחב 37.7 ס"מ


## קישורים חיצוניים

* 
* , 
* אלפונס הימלרייך, צלם על הגג ; אוצרת: ויויאן סילבר-ברודי, המוזיאון הפתוח לצילום תל-חי, יולי 2005
* כך היינו, עיתונות קיבוצית, 27 באוקטובר 2005
* 
* 
* יעל (פרוינד) אברהם, צלם על הגג, מקור ראשון, מוסף שבת, 24 במאי 2013

## הערות שוליים

קטגוריה:צלמים ישראלים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:אישים הקבורים בבית הקברות ירקון
קטגוריה:ישראלים שנולדו ב-1904
קטגוריה:ישראלים שנפטרו ב-1993